Per Inge Bjørlo
Store norske leksikon,Kunst og estetikk,Bildende kunst,Samtidskunst,Norsk samtidskunst
Per Inge Bjørlo er en norsk billedkunstner, arbeider med en rekke teknikker og materialer, tegning, grafikk, maleri og skulptur. Bjørlos serie Indre rom regnes som en av de første installasjonene i norsk kunsthistorie. Etterhvert har han blitt mest kjent for sine store, abstrakte skulpturer i forskjellige materialer, ofte med en forbindelse til norsk industri. Han har også utmerket seg innenfor linoleumssnitt, hvor hans arbeider kjennetegnes av en kraftig svart/hvitt kontrast.
Bjørlo er utdannet ved Bergens Kunsthåndverkskole (1974-1977) og Statens Kunstakademi (1977-1981). Han har siden 1980 bodd på Hønefoss. Han har utført flere offentlige utsmykningsoppdrag, blant annet på Flora sykehus, Florø, Årdal og Glemmen videregående skoler, Ålesund lufthavn, Vigra, i Gjøvik olympiske fjellhall (1993) og på Oslo Lufthavn Gardermoen. Arbeider (i utvalg): Indre Rom (1984-1990)  Head VI (1998)  Mental Genbank (2016) Utstillinger (i utvalg): Louisiana Museum for Moderne Kunst, 1989 Festspillutstilling, Bergen, 1991  Papirarbeider, Henie Onstad Kunstsenter, Høvikodden, 1992  Extended Points, Hara Museum of Contemporary Art, Tokyo, 1997  Per Inge Bjørlo, Henie Onstad Kunstsenter, 2011  Hode ved hode, Munchmuseet, 2017 Innkjøpt (i utvalg): Nasjonalmuseet for kunst/ Museet for samtidskunst  Henie Onstad Kunstsenter  Louisiana Kunstmuseum, Humlebæk Lillehammer Kunstmuseum Les mer i Store norske leksikon norsk kunsthistorie Litteratur Tøjner, Per Inge: Per Inge Bjørlo, 1991, isbn 87-88978-25-7, Finn boken  Skårderud, Finn: Familiekroppen – Per Inge Bjørlos bristepunktkunst om mor, far og folk i bygda, 08.05.2012, Tidsskrift for Norsk Psykologiforening